PATVIRTINTA

Klaipėdos Hermano Zudermano gimnazijos direktoriaus 2022 m. rugsėjo 20 d.

įsakymu Nr. V1-150

**KLAIPĖDOS HERMANO ZUDERMANO GIMNAZIJOS MOKINIŲ APŽIŪROS DĖL ASMENS HIGIENOS TVARKOS APRAŠAS**

# SKYRIUS

# BENDROSIOS NUOSTATOS

1. Klaipėdos Hermano Zudermano gimnazijos (toliau – Gimnazija) mokinių apžiūros dėl asmens higienos, pedikuliozės ir niežų tvarkos aprašas (toliau – Aprašas) parengtas vadovaujantis Lietuvos Respublikos žmonių užkrečiamųjų ligų profilaktikos ir kontrolės įstatymu (Žin., 1996, Nr. 104-2363; 2001, Nr. 112-4069), Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.
2. Aprašas reglamentuoja mokinių apžiūrų dėl asmens higienos pedikuliozės ir niežų vykdymą.

# SKYRIUS

# APŽIŪROS DĖL VAIKŲ ASMENS HIGIENOS ORGANIZAVIMAS

1. Gimnazijos administracija atsakinga už mokinių asmens higienos, pedikuliozės ar niežų profilaktikos organizavimą:
   1. mokinių tėvai (globėjai) pasirašydami mokymosi sutartis išsako savo sutikimą Gimnazijoje vykdyti vaikų asmens higienos ir švaros patikrinimo procedūrą.
2. Mokinių apžiūros metu nustačius pedikuliozę ar niežų atvejus, dalyvauti mokiniams ugdymo procese Gimnazijoje draudžiama:
   1. tėvams atsisakius panaudoti pedikuliozės ar niežų naikinimo priemones;
   2. jei nepaisoma visuomenės sveikatos priežiūros specialisto (toliau – Sveikatos specialistas) ir Gimnazijos administracijos reikalavimų, kuriais siekiama užkirsti kelią ligų plitimo rizikai.

# SKYRIUS

# PROFILAKTINĖ VAIKŲ TIKRINIMO PROCEDŪROS VYKDYMO TVARKA

1. Mokinių apžiūras dėl pedikuliozės ir niežų rekomenduojama atlikti po vasaros ir žiemos atostogų ir pagal epidemiologines reikmes.
2. Privaloma imtis visų priemonių, kad ugdytinis būtų apsaugotas nuo viešo izoliavimo, pažeminimo ir kitų neigiamų pasekmių.
3. Apžiūras atlieka Gimnazijoje dirbantis Sveikatos specialistas.
4. Prieš kiekvieną apžiūrą mokiniai informuojami apie tai, kas bus daroma ir jiems paaiškinama, kodėl tai reikia daryti.
5. Apžiūra yra atliekama atskiroje patalpoje, kurioje yra vandens bei muilo (pvz.: sveikatos kabinete).
6. Mokinys, kuriam įtariama pedikuliozė ar niežai, neturi būti tuoj pat atskirtas nuo kitų mokinių.
7. Baigęs apžiūrą ir įtaręs pedikuliozės ar niežų atvejį, Sveikatos specialistas privalo informuoti mokinio klasės vadovą, pastarasis – mokinio tėvus (globėjus) telefonu ar tiesiogiai.
8. Mokinys į Gimnaziją gali sugrįžti tik tada, kai yra visiškai išgydyta pedikuliozė ar niežai.
9. Mokinio tėvai (globėjai) pateikia Gimnazijai gydytojo pažymą arba savo raštišką patvirtinimą, kuriame nurodo, kokiomis priemonėmis ir kada buvo pradėtas gydymas nuo pedikuliozės ar niežų.
10. Sveikatos specialistas, nustatęs (įtaręs) asmenį, sergantį užkrečiamąja liga, nurodyta Lietuvos Respublikos sveikatos apsaugos ministro 2002 m. gruodžio 24 d. įsakymo Nr. 673 „Dėl privalomojo epidemiologinio registravimo, privalomojo perdavimo tvarkos patvirtinimo“ (Žin., 2003, Nr. 12-444) 1 priede, siunčia nustatytos formos pranešimą apie susirgimą Nacionaliniam visuomenės sveikatos centrui Klaipėdos departamentui ir registruoja ligos atvejus Užkrečiamųjų ligų žurnale.

# SKYRIUS

# BAIGIAMOSIOS NUOSTATOS

1. Gimnazijos Sveikatos specialistas atsakingas už vaikų asmens higienos, pedikuliozės ir niežų apžiūros organizavimą ir vykdymą. Sveikatos specialistas savo funkcijoms vykdyti pasitelkia gimnazijos bendruomenę (pedagogus, mokinius, jų tėvus (globėjus).
2. Tvarkos vykdymo kontrolę vykdo Gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_